钦定古今图书集成/明伦汇编/氏族典/第521卷 > 薛讷
## 钦定古今图书集成/明伦汇编/氏族典/第521卷 > 薛讷

按《唐书薛仁贵传》：“仁贵子讷，字慎言，起家城门郎，迁
蓝田令。突厥扰河北，武后以讷世将，诏摄左威卫将
军、安东道经略使，俄迁幽州都督。讷久处边，有战功。
明年，契丹、奚、突厥连和，数入边，讷建议请讨。师至滦
河，与贼遇，诸将不如约，为卤覆，尽亡其军。讷脱身走，
尽夺讷官爵。俄而吐蕃寇临洮，诏讷白衣摄陇右防”
御使，与王晙击之，破其众。拜讷左羽林大将军，复封
平阳郡公，以子畅为朝散大夫，又授凉州镇军大总
管。久之，以老致仕。卒，年七十二。赠太常卿，谥曰“昭定。”
讷性沈勇寡言，其用兵临大敌益壮。